**Тақырып 1. Қазынашылықтың тарихы және дамуы.**

**Сабақтың мақсаты –** қаржының мәнін, функцияларын және рөлін түсіну.

**Сұрақтар:**

1. Қазынашылықты жүргізудің маңыздылығы.

2.Банктік және қазынашылық бюджеттің атқарылуының айырмашылығы.

Қаржының мәнің түсiну үшiн алғашқы жағдайда жалпы алғанда ұдайы өндiрiс процесiнде немесе жеке кәсiпорынның өндiрiстiк қорларының жеке-дара айналымында құнды бөлу және дайындалған өнiмдi өткiзу барысындағы ақшалай форманың бiршама дербес қозғалысының басталу сәтiн есеп нүктесi ретiнде қабылдауға болады. Өндiрiстiң алдың-ала көзделген шарттылық сипаты жағдайында “**с**”, “**v**”, “**m**”-ге сайма-сай өткiзiлетiн өнiмдi тиiстi элементтерге бөлу пропорциялары қалыптасады, соларға сәйкес ақшалай қаражат қорлары немесе осы қаражаттардың жиынтығы құрылады.

Мемлекеттiк өкiметтi қамтамасыз ету үшiн қоғамның барлық мүшелерi есебiнен құралатын ақшалай қаражаттың арнайы қоры қажет.

Салықтар, мемлекеттiк несие, ақша эмиссиялары арқылы мемлекет үкiмет аппаратын, армияны ұстауға, өз қызметiн орындауға қажеттi ақшалай қаражатты жинап, пайдаланады. Мемлекет әрқашанда қаржы қатынастарының мiндеттi субъектiсi болып табылады. Э.А.Вознесенскийдiң атап көрсеткеніңдей, қоғамдық өндiрiстiң мемлекеттен тыс барлық басқа субъектiлерi қаржы шаруашылығын емес, тек жай ғана ақша шаруашылығын жүргiзедi.

Қаржының табиғаты мен *қажеттiгi* тауар-ақша қатынастарының болуынан және қоғамдық дамудың қажеттiлiктерiнен туындайды. Бiрақ, экономиканың нарық жағдайында мемлекет тауар-ақша қатынастарын реттеуге шамалы ғана қатысады, негiзгi реттеуiштер тауарлардың, жұмыстардың, қызметтердiң сұранымы мен ұсынымы болып табылады.

Қаржының табиғаты тауар-ақша қатынастарының болуы мен құн заңының әрекет етуiнен келiп шығады.

Қаржының ақшадан мазмұны жағынан да, функциялары жағынан да айырмашылығы бар. Ақша – бұл ең алдымен ассоциацияландырылған өндiрушiлердiң еңбек шығындары өлшенетiн жалпы эквивалент, ал қаржы – жалпы iшкi өнiм (ЖIӨ) мен ұлттық табысты бөлудiң және қайта бөлудiң экономикалық инструментi, ақша қорларын жасау мен пайдалануға бақылау жасаудың құралы.

Қаржының мәнi, iс-әрекет механизмi және рөлi оның функцияларынан айқын көрiнедi. Қаржы негiзiнен екi функция орындайды, оның бiрi қоғамдық өнiм мен ұлттық табысты бөлумен байланысты болатын қаржының бөлу функциясы болса, екiншi оның бақылау функциясы***.***

Бөлу функциясын қаржы өнiмдi өздiгiнше бөле бередi деген мағынада емес, қаржы тек жасалған өнiмдi бөлудi ғана жүзеге асырады деп түсiну керек, яғни өнiмнiң натуралды-заттық құрамын бөлу ақша қорларын бөлу арқылы жасалады. Бөлу функциясы арқылы қаржы белгiлi бiр қоғамдық мұқтаждарды қанағаттандырады.

Қаржы көмегiмен ұлттық табысты бөлу және қайта бөлу екi әдiспен жүзеге асырылады:

* Қаржылық-бюджеттiк әдiс. Ол бюджетке табыстарды алғанда және бюджеттен қаражаттарды қайтарусыз тәртiппен бергенде қолданылады;
* Несиелiк-банктiк әдiс**.** Ол уақытша басы бос ресурстарды жұмылдыруды, және қайтарымдылық негiзде несиелер берудi бiлдiредi.

Ұлттық табысты қаржы көмегiмен қайта бөлудiң негiзгi мақсаттары мыналар болып табылады:

* өндiрiстiк емес саланы қаржы ресурстарымен қамтамасыз ету;
* елдiң жеке экономикалық аймақтарының арасында қаржы ресурстарын мақсатты бөлу;
* қаржы ресурстарын маңызы зор прогрессивтi салалардың айрықша дамуын қамтамасыз ететiн басым түрде салааралық бөлу;
* қаржы ресурстарын ұтымды түрде сала iшiнде бөлу, ол кәсiпорындардың әр түрлi рентабельдiлiгiмен және күрделi жұмсалымдардың құбылмалы тиiмдiлiгiмен ынталандырылады.

Сөйтiп, ұлттық табысты қаржы көмегiмен бөлу және қайта бөлу қоғам мен кәсiпорынның, фирманың материалдық және ақша ресурстарын ұдайы өндiрiстегi қажеттi мөлшерлестiгiн қамтамасыз етедi.

Қаржының *бақылау функциясы* коммерциялық есеп пен маркетинг операцияларын жүзеге асыруға байланысты.

Бақылау функциясы қаржының iшкi қасиетi, ал қаржылық бақылау қаржыға тән объективтi мазмұн ретiндегi бақылау функциясын нақтылы iс-жүзiнде пайдалану болып табылады.

Қаржының бақылау функциясының экономикалық мағынасы кәсiпорынның, фирманың қаржы-шаруашылық қызметiне теңгемен бақылау жүргiзу. Бұл бақылау материал, еңбек және ақша ресурстарын өнiмсiз әрi тиiмсiз пайдалануды анықтап қана қоймай, сонымен бiрге кәсiпорындарда, фирмаларда өндiрiс рентабельдiлiгiн арттырудың резервтерiн ашуға, өндiрiстiк емес шығындарды болдырмауға мүмкiндiк бередi.

Қаржының экономикалық рөлi мына бағыттардан көрiнедi:

* қаржы капиталдың айналымын тездете отырып кәсiпорындардың, фирмалардың өндiрiстiк қызметi тиiмдiлiгiнiң өсуiне жағдай жасайды;
* кiрiстер мен шығыстарды ұдайы салыстырып отыру арқылы қаржы кәсiпорындардың, фирмалардың коммерциялық есебiн нығайтып, дамытады;
* қаржы ақша қорларын бөлу және қайта бөлу арқылы экономикалық өсудiң ара-қатынасын қамтамасыз етедi;
* қаржы ұлттық табыстарға қорлану мен тұтыну қорларының үйлесуi тиiмдiлiгiн арттырудың экономикалық негiзiн жасайды;
* қаржы ұлттық экономикада меншiктiң сан алуан нысандарының және шаруашылық жүргiзудiң нысандарының дамуына мүмкiндiк туғызады.

“Қаржы жүйесi” ұғымы қатынастар жиынтығын қамтиды, ол қатынастар негiзiнде ақшалай қаражаттардың, сондай-ақ бұл қатынастарды ұйымдастырушы органдардың тиiстi қорлары қалыптасады және пайдаланылады.

Жалпы қаржы жүйесi – бұл мемлекет пен кәсiпорындардың орталықтандырылған және орталықтандырылмаған ақша қорларын құру және пайдалану процесiндегi қаржы қатынастарының оқшаұланған, бiрақ өзара байланысқан әр түрлi салалары мен буындарының, сондай-ақ оларды ұйымдастыратын қаржы органдарының жиынтығы.

Қаржы жүйесi анықтамасының бұл принципалды үлгiсiне сәйкес қаржы жүйесi мынандай үш бөлiктi қамтиды:

* Қаржы қатынастарының жиынтығы;
* Ақша қорларының жиынтығы;
* Басқарудың қаржы аппараты.

*Қаржы қатынастары* өзiнiң экономикалық табиғаты жөніңен бөлгiштiк қатынастар болып табылады, оның үстiне құнды бөлу ең алдымен субъектiлер бойынша жүзеге асырылады. Сондықтан қоғамдық өндiрiстегi субъектiлердiң рөлi қаржы қатынастары жiктемесiнiң *алғашқы* объективтi белгiсi ретiнде көрiнедi. Осыған сәйкес қаржы қатынастарының буындарына тән болып келетiн тиiстi орталықтандырылған және орталықтандырылмаған *ақша қорларыныңжиынтығы* қаржы жүйесiнiң екiншi бөлiгiн құрайды.

Өзiнiң тарихи дамуына қаржы жүйесi ұзақ эволюциядан өттi. Қаржы қатынастарының пайда болуы кезiнде қаржы жүйесi, жалпыға мәлiм, әдетте, тек бiр буынмен – мемлекеттiк бюджетпен шектелдi. Классикалық капитализм жағдайында батыстың көптеген өркениеттi елдерiнiң, соның iшiнде бұрынғы КСРО-ның қаржы жүйесiн екi негiзгi буын – *мемлекеттiк бюджет пен жергiлiктi қаржылар* құрады. Олар ақша қорларын қалыптастыруға мүмкiндiк бередi, бұл буындардың көмегiмен мемлекет өзiнiң саяси және экономикалық функцияларын орындап отырады.

Қазақстан Республикасында макро-және микро экономиканың қаржы жүйесiн реттелiп отыратын *қаржы қатынастары мен ақша ресурстарының жиынтығы* және оларды жұмылдыруды, халық шаруашылығын қаржыландыру мен несиелеуге байланысты бөлудi жүзеге асыратын *қаржы мекемелерi* құрайды.

Бүгiнде Қазақстанның қаржы жүйесi қаржы қатынастарының бiршама дербес мына салаларынан тұрады:

* Мемлекеттiк бюджет жүйесi;
* Мемлекеттiк несие;
* Жергiлiктi қаржылар;
* Шаруашылық жүргiзушi субъектiлердiң (корпорациялық) қаржылары;
* Халықтың (үй шаруашылығының) қаржысы.

Қаржы қатынастарының алғашқы екi бөлiгi *жалпы мемлекеттiк,* яғни *орталықтандырылған қаржыларға* жатады және макро деңгейдегi экономика мен әлеуметтiк қатынастарды реттеу үшiн пайдаланылады. *Шаруашылық жүргiзушi субъектiлердiң (корпорациялық) қаржылар орталықтандырылмаған қаржыларға* жатады және микро деңгейдегi экономика мен әлеуметтiк қатынастарды реттеу мен көтермелеу үшiн пайдаланылады.

*Жергiлiктi қаржылар* мемлекеттiң қаржы жүйесiнiң маңызды сферасы болып табылады. Жергiлiктi қаржылардың әлеуметтiк рөлi, олардың құрамы мен құрылымы бүтiндей жергiлiктi органдарына жүктелiнген функциялардың сипатымен, сондай-ақ мемлекеттiң әкiмшiлiк-аумақтық құрылысымен және оның саяси экономикалық бағыттылығымен анықталады.

Жалпы, қаржылардың бүкiл жүйесi (құрамы) екi iрiлендiрiлген бөлiкке бiрiктiрiледi:

* Мемлекеттiк және муниципалдық қаржылар;
* Шаруашылық жүргiзушi субъектiлердiң қаржылары (корпорациялық қаржылар)

*Қаржы жүйесiнiң құрамы* – бұл қаржы қатынастарының әр түрлi сфералары мен буындарының жиынтығы, қатынастардың бұл процесiне түрлi ақша қорлары құрылып, пайдаланылады.

Қаржы жүйесiн құрудың негiзiне мына қағидаттар қойылған.

*Қаржы жүйесiн ұйымдастыруда централизм мен демократизмнiң үйлесуi.*

Бұл қағидат жергiлiктi қаржы органдарының тиiстi жергiлiктi әкiмшiлiкке және жоғарғы қаржы орындарына екi жақты бағынышты жүйесiн алдың-ала айқындайды.

*Ұлттық және аймақтық мүдделердi сақтау.* Бұл қағидат қаржы қатынастарында аймақты дамытуды қабылдауға болатын деңгейi сияқты ұлттық теңдiктi қамтамасыз етудi де талап етедi.

*Қаржы жүйесi бiрлiгiнiң қағидаты* орталық қаржы органдары арқылы мемлекеттiң жүргiзiп отырған бiрыңғай мақсаттары мен алдың-ала айқындалып отырады. Қаржылардың барлық буындарын басқару бiрыңғай негiзгi заңнамалық және нормативтiк кесiмдерге негiзделедi.

*Қаржы жүйесiнiң жеке құрамды элементтерiнiң функционалдық арналымының* қағидаты қаржының әр буыны өз мiндеттерiн шешiп отыратындығынан көрiнедi. Оған айрықша қаржы аппараты сәйкес келедi.

Қазiргi кезде қаржы жүйесi терең өзгерiстерге ұшырап, қайта құрылуда. Қаржы жүйесiн қайта құрудың басты мiндетi оның Қазақстанның әлеуметтiк-экономикалық дамуын тұрақтандырып, одан әрi тездетуге ықпал етудi күшейту, ұлттық табыстың үздiксiз өсуiн қамтамасыз ету, өндiрiстiң барлық буындарында шаруашылық-коммерциялық есептеу нығайту болып табылады.